Portal talk:Da

Link eller henvisning eller lænke?
(Jeg er ny her, så jeg er usikker på om dette er stedet til at diskutere generelle ting vedr. oversættelser, eller om der er et bedre sted til det?)

Som oversættelse af det engelske "link" bruges i flæng "henvsining" og "link". Danskgruppen anbefaler "lænke". Ville det ikke være en god ide at vælge noget bestemt til brug her? Personligt kan jeg best lide "henvisning", men jeg kan leve med stort set hvad som helst. Byrial 22:30, 23 February 2009 (UTC)


 * Link er i retskrivningsordbogen med den specifikke betydning, så jeg ved ikke hvorfor man skulle overveje andet. Jeg har ingen indvending mod henvisning, men synes at lænke er en dårlig oversættelse.--Leolaursen 23:08, 29 August 2009 (UTC)


 * Hej Leo og velkommen til! Ja, link og linke har været i Retskrivningsordbogen siden 1996, men har for mange ikke lydt som godt dansk. Jeg tror dog at det har ændret sig noget i de seneste år hvor ordene nok er blevet mere alment udbredte og accepterede. Det kunne være at jeg skulle tage det op i Wikipedia (som er min base og den mest brugte danske MediaWiki-installation) om det er på tide at rette "henvisning" og "henvise" til "link" og "linke". Et andet tilsvarende ord man kunne tage op, er "site" som også stort set indtil nu er undgået i den danske lokalisering. Det blev optaget i Retskrivningsordbogen i 2006. Byrial 11:42, 31 August 2009 (UTC) (PS. tak for rettelserne af mine fejl i oversættelserne i den nye værktøjslinje.).


 * Lænke er for meget en direkte oversættelse. »Henvisning« er klart det bedste.  Og selvom jeg personligt imod at bruge engelske begrebsord (ikke »termer«) i dansk sammenhæng, så må jeg indrømme at vi på dette niveau (altså et »seriøst niveau«) bør bruge »link(s)«. --Svip (talk) 20:59, 25 December 2011 (UTC)


 * Emnet har i 2004 været diskuteret på Wikipedia. Dengang var henvisning et kompromis som alle kunne accepterer. Siden 2004 har sproget jo udviklet sig. Er det ved at være tid til at udskifte henvisning med link?
 * Eftersom jeg nu har boet i USA i over 10 år, er det svært for mig at vurdere den slags nuancer. Det samme gør sig gældende med site eller websted?
 * Et andet interessant fænomen er at retskrivningsordbogen nu har både login og logon, men hverken logout eller logoff. Hvad skal man tænke om det? --Christian List (talk) 03:42, 30 November 2013 (UTC)